

ALŪKSNES NOVADA PAŠVALDĪBAS DOME

**SOCIĀLĀ, IZGLĪTĪBAS UN KULTŪRAS**

**KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

Alūksnē

**SĒDES PROTOKOLS**

2024. gada 5. decembrī Nr. 13

Atklāta sēde sasaukta un sākta plkst.10.00 Dārza ielā 11, Alūksnē, Alūksnes novadā zālē 1.stāvā, sēde slēgta plkst.10.38

Sēdi vada Sociālās, izglītības un kultūraskomitejas priekšsēdētāja Līga LANGRATE

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās komitejas locekļi:

Dzintars ADLERS

Arturs DUKULIS

Aivars FOMINS

Artūrs GRĪNBERGS

Maruta KAULIŅA

Līga LANGRATE

Ilze LĪVIŅA

Jānis SADOVŅIKOVS

Sēdē piedalās interesenti:

Viktorija AVOTA, Ingus BERKULIS, Sanita BUKANE, Gunta KUPČA, Maija SLIŅĶE, Reinis VĀRTUKAPTEINIS

L.LANGRATE atklāj komitejas sēdi (pielikumā izsludinātā sēdes darba kārtība uz 1 lapas). Informē, ka sēdes darba kārtībā nav izmaiņu.

Darba kārtība:

1. Par pašvaldības stipendijas piešķiršanu E.Mednim.
2. Par Alūksnes novada sadarbības teritorijas civilās aizsardzības komisijas nolikuma apstiprināšanu.
3. **Par pašvaldības stipendijas piešķiršanu E.Mednim.**

Ziņo: G.KUPČA (pielikumā lēmuma projekta kopija uz 1 lapas un papildu informācija uz 1 lapas).

*Izsakās M.KAULIŅA, L.LANGRATE.*

Sociālās, izglītības un kultūras komitejas locekļi, atklāti balsojot, “par” – 8 (Dz.ADLERS, A.DUKULIS, A.FOMINS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Par Alūksnes novada sadarbības teritorijas civilās aizsardzības komisijas nolikuma apstiprināšanu**

Ziņo: M.SLIŅĶE (pielikumā lēmuma projekts un nolikums uz 6 lapām).

L.LANGRATE informē, ka ir pievienojusi priekšlikumu - svītrot nolikuma 9.5. punktu, kas paredz, ka komisijas viens no galvenajiem uzdevumiem ir savu iespēju robežās nodrošināt piemērotus darba un sadzīves apstākļus katastrofu pārvaldīšanā iesaistītajām valsts un pašvaldības institūciju amatpersonām, juridiskajām un fiziskajām personām. Norāda, ka nav pārliecināta, ka tas ir viens no komisijas pamatuzdevumiem.

M.SLIŅĶE paskaidro, ka komisijas uzdevumi ir ņemti no normatīvajiem aktiem. Informē, kas tas ir paredzēts Civilās aizsardzības un katastrofas pārvaldīšanas likumā.

L.LANGRATE norāda, ka vēlētos, lai minētie apstākļi tiek nodrošināti mazāk aizsargātajai iedzīvotāju daļai – bērniem un vecākiem cilvēkiem.

M.KAULIŅA paskaidro, ka komisijā strādā profesionāļi, un viņiem ir vajadzīga telpa un pieeja IT tehnoloģijām.

A.DUKULIS jautā, kurš nodrošinās šos apstākļus.

M.SLIŅĶE domā, ka tajā iesaistīsies centrālais vadības centrs.

A.FOMINS uzskata, ka ir jārada maksimāli iespējami labākie darba apstākļi, lai varētu pieņemt lēmumus, kas saistīti ar riskiem un dzīvībām.

L.LANGRATE norāda, ka šajā gadījumā nerunā par darba organizāciju, bet domā, vai tas ir komisijas galvenais uzdevums. Aicina balsot par priekšlikumu - svītrot nolikuma 9.5. punktu.

Sociālās, izglītības un kultūras komitejas locekļi, atklāti balsojot, “par” – 1 (L.LANGRATE), “pret” – 7 (Dz.ADLERS, A.DUKULIS, A.FOMINS, A.GRĪNBERGS, M.KAULIŅA, I.LĪVIŅA, J.SADOVŅIKOVS), “atturas” – nav, nolemj:

Noraidīt iesniegto priekšlikumu.

L.LANGRATE informē, ka ir pievienojusi priekšlikumu - 9.7. punktu izteikt šādā redakcijā: “Organizē Komisijas rīcībā esošās informācijas sniegšanu plašsaziņas līdzekļu pārstāvjiem, lai informētu sabiedrību par katastrofu draudiem, notikušām katastrofām, veiktajiem un veicamajiem pasākumiem”. Paskaidro, ka priekšlikums paredz nevis nodrošināt komisijas rīcībā esošās informācijas sniegšanu plašsaziņas līdzekļu pārstāvjiem, bet organizēt tās sniegšanu. Aicina balsot par priekšlikumu.

*Izsakās Dz.ADLERS, M.KAULIŅA, L.LANGRATE.*

Sociālās, izglītības un kultūras komitejas locekļi, atklāti balsojot, “par” – 1 (L.LANGRATE), “pret” – 5 (Dz.ADLERS, A.FOMINS, M.KAULIŅA, I.LĪVIŅA, J.SADOVŅIKOVS), “atturas” – 2 (A.DUKULIS, A.GRĪNBERGS), nolemj:

Noraidīt iesniegto priekšlikumu.

L.LANGRATE informē, ka ir pievienojusi priekšlikumu - 15. punktu papildināt ar tekstu: “Gadījumā, ja komisijas loceklis nevar ierasties uz komisijas sēdi, viņš savlaicīgi informē komisijas sekretāru un nepieciešamības gadījumā pilnvaro citu attiecīgās institūcijas pārstāvi piedalīties komisijas sēdē. Pilnvarotajam institūcijas pārstāvim ir balss tiesības”.

A.FOMINS jautā, vai viņš, kā komisijas loceklis, ir tiesīgs pilnvarot citu personu pārstāvēt sevi komisijas sēdē.

L.LANGRATE paskaidro, ka šajā gadījumā vairāk bija domājusi par armiju un zemessardzi.

A.DUKULIS informē, ka balsos pret šo priekšlikumu, jo šodien komisijas sastāvā netiek apstiprinātas konkrētas personas, bet amati.

M.SLIŅĶE informē, ka pēc nolikuma apstiprināšanas tiks apstiprināts komisijas vārdiskais sastāvs, kur tiks paredzēti arī pārstāvji, kas aizvietos komisijas locekli viņa prombūtnes laikā.

L.LANGRATE uzskata, ka nolikumā būtu jāparedz arī komisijas apziņošanas kārtība gadījumā, kad nav pieejami elektroniskie saziņas līdzekļi.

M.SLIŅĶE informē, ka, ja nebūs pieejami elektroniskie saziņas līdzekļi, tad noteikti tā būs krīzes situācija un tajā apziņošanu nosaka trauksmes gatavības plāns, kas ir ierobežotas pieejamības informācija.

L.LANGRATE norāda, ka nolikuma 11.4. punktā ir paredzēts, ka komisijas locekļiem ir tiesības vērsties Valsts ugunsdzēsības un glābšanas dienestā ar ierosinājumu iesaistīt valsts materiālo rezervju resursus un 11.5. punktā paredzēts, ka var vērsties Civilās aizsardzības operacionālās vadības centrā, lai risinātu jautājumus, kas attiecas uz civilās aizsardzības, katastrofu pārvaldīšanas vai katastrofu pārvaldīšanas koordinēšanas jomu. Jautā, vai tās ir komisijas locekļu tiesības vai komisijas tiesības.

M.SLIŅĶE apstiprina, ka tādas ir katra komisijas locekļa tiesības.

L.LANGRATE interesējas par nolikuma 22.punktu, kurš paredz, ka kontaktpersonu sastāvu un kontaktinformāciju apstiprina ar Alūksnes novada pašvaldības domes priekšsēdētāja rīkojumu.

M.SLIŅĶE informē, ka šis punkts būs jāprecizē.

*Izsakās A.DUKULIS, M.SLIŅĶE, S.BUKANE.*

L.LANGRATE informē, ka atsauc savu pēdējo pievienoto priekšlikumu un aicina balsot par lēmuma projektu.

Sociālās, izglītības un kultūras komitejas locekļi, atklāti balsojot, “par” – 8 (Dz.ADLERS, A.DUKULIS, A.FOMINS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

*Sēdes ziņojumi, priekšlikumi, komentāri, diskusijas atspoguļoti sēdes audioierakstā.*

Sēdi slēdz plkst. 10.38

*Sēdes protokola parakstīšanas datums skatāms elektroniskā paraksta laika zīmogā*

Sēdi vadīja L.LANGRATE

Sēdi protokolēja E.BALANDE

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU